nvidia/miracl-vision huggingface dataset:
मुर्ग़ी का खेल

मुर्ग़ी का खेल (chicken), जिसे बाज़-बटेर खेल (hawk-dove game) या बर्फ़ के टीले का खेल (snow-drift game) भी कहा जाता है, खेल सिद्धांत में दो प्रतिद्वंदियों के बीच होने वाला एक प्रकार का संघर्ष है। इसमें दोनों के बीच में एक ऐसी प्रतियोगिता शुरू हो जाती है जिसमें दोनों में से कोई भी पीछे नहीं हटना चाहता लेकिन किसी के भी न हटने पर दोनों को भारी हानि होती है। इसमें 'मुर्ग़ी' का नाम उस खेल से आया है जिसमें दो वाहन-चालक तेज़ी से अपने-अपने वाहन एक-दूसरे की तरफ़ दौड़ते हैं। दोनों में से एक को हार मानकर अलग मुड़ना होगा, वरना टकराव में दोनों की मौत भी हो सकती है। लेकिन जो भी पहले हट गया वह 'मुर्ग़ी', यानि बुज़दिल या डरपोक, माना जाएगा। यह 'मुर्ग़ी का खेल' वाला नाम राजनीति और अर्थशास्त्र में अधिक प्रयोग होता है। मसलन अक्टूबर १९६२ में हुए क्यूबाई मिसाइल संकट में सोवियत संघ और संयुक्त राज्य अमेरिका के बीच तनाव लगातार बढ़ता गया और अगर कोई पीछे न हटता हो परमाणु प्रलय हो सकता था, लेकिन उसमें सोवियत संघ ने पीछे पाँव खींच लिए। जीवविज्ञान में इसे 'बाज़-बटेर का खेल' बुलाया जाता है और उन परिस्थितियों में देखा जाता है जब किसी एक सांझे साधन (जैसे कि जल या अन्न) के प्रयोग के लिए या तो प्रतिद्वंदी सहयोग कर सकते हैं या फिर मुक़ाबला। इस खेल में अक्सर दोनों खिलाड़ियों के मन में दुविधा बनी होती है। अगर लगे कि दूसरा डरकर हट जाएगा तो डटे रहना चाहिए। जो हट जाता है उसे हुई हानि में दूसरे का अपमान भी शामिल होता है, क्योंकि दूसरा बहादुर लगता है जबकि हटने वाला डरपोक लगता है। लेकिन अगर दोनों यही सोचकर अंत तक डटे रहें तो दोनों का ही भारी नुकसान हो सकता है।
ओलम्पिक पार्क

ओलम्पिक पार्क एक खेल परिसर है जो लंदन, यूनाइटेड किंगडम में स्थित है। इसका निर्माण 2012 ग्रीष्मकालीन ओलम्पिक और 2012 ग्रीष्मकालीन पैरालम्पिक खेलों के लिए किया गया था। यह शहर के पूर्व में उपनगर स्ट्रैटफ़ोर्ड के समीप है। यहाँ खिलाड़ीयों के लिए खेल गाँव होने के साथ-साथ विभिन्नखेलों के लिए आयोजन स्थल भी हैं, जैसे ओलम्पिक स्टेडियम व लंदन एक्वेटिक्स सैंटर। खेलों के पश्चात यह एलिजाबेथ द्वितीय की हीरक जयंती के पुण्यस्मरण में क्वीन एलिजाबेथ ओलम्पिक पार्क के नाम से जाना जाएगा।
माध्यमिक शिक्षा बोर्ड, राजस्थान

माध्यमिक शिक्षा बोर्ड, राजस्थान (अंग्रेज़ी: Board of Secondary Education, Rajasthan) (संक्षेप में मा. शि. बो., राजस्थान) राजस्थान, भारत में स्कूल स्तर की शिक्षा के लिए एक बोर्ड है। माध्यमिक शिक्षा बोर्ड, राजस्थान, राजस्थान सरकार का एक सरकारी अभिकरण है। बोर्ड राजस्थान राज्य में माध्यमिक शिक्षा के संवर्धन और विकास के लिए उत्तरदायी है। बोर्ड को १९५७ में स्थापित किया गया था। बोर्ड का मुख्यालय अजमेर में स्थित है। राजस्थान माध्यमिक शिक्षा अधिनियम १९५७ के तहत बोर्ड का गठन किया गया था। बोर्ड के अध्य्क्ष का कार्यकाल 3 वर्ष होता है तथा सदस्यों का कार्यकाल 2 वर्ष होता है। इसमें अध्यक्ष सहित कुल 41 सदस्य होते हैं
हिट्टी साम्राज्य

हिट्टी साम्राज्य अनातोलिया यानि आज के तुर्की में स्थित एक साम्राज्य ईसापूर्व 1900 में था जो हिन्द-आर्य मूल के लोगों का माना जाता है। इसकी व्याख्या के लिये आर्य प्रवास तथा स्थानांतरण सिद्धांत का सहारा लिया जाता है। असीरियाई लोगों से इन्होंने कीलाकार लिपि में लिखना सीखा था। सभ्यता के बारे में पूर्ण और प्रामाणिक रूप से बहुत कुछ ज्ञात नहीं है।
2016 ग्रीष्मकालीन ओलम्पिक

2016 ग्रीष्मकालीन ओलम्पिक, आधिकारिक तौर पर XXXI ओलम्पियाड खेल, विश्व की सर्वोच्च प्रमुख अन्तर्राष्ट्रीय बहु-खेल प्रतियोगिता का 31वाँ संस्करण है जिसका आयोजन ब्राज़ील के रियो डि जेनेरो शहर में हुआ था। इस में अमरीका पहले पायदान पर रहा था। 2016 के ग्रीष्मकालीन ओलंपिक कार्यक्रम में 306 घटनाओं के 28 खेल शामिल थे। प्रत्येक अनुशासन में घटनाओं की संख्या कोष्ठकों में देखा जाता है सभी 206 राष्ट्रीय ओलम्पिक समितियों ने कम से कम एक एथलीट के लिए योग्यता प्राप्त की है। खेल के लिए एथलीटों के योग्य होने वाले पहले तीन देशों में जर्मनी, ग्रेट ब्रिटेन और नीदरलैंड थे, जो 2014 एफईआई वर्ल्ड इक्वेस्ट्रियन गेम्स में टीम के आयोजन में पदक जीतकर टीम के ड्रेसशॉए के लिए चार एथलीटों में से प्रत्येक योग्य थे। मेज़बान राष्ट्र के रूप में, ब्राज़ील को कुछ खेलों के लिए स्वत: प्रवेश मिला है जिसमें सभी साइकिल चालन विषयों और वेटलिफ्टिंग कार्यक्रमों के लिए छह स्थानों शामिल हैं। 2016 ग्रीष्मकालीन ओलंपिक पहला खेल है जिसमें कोसोवो और दक्षिण सूदान भाग लेने के लिए पात्र हैं। कई एंटी डोपिंग उल्लंघनों के लिए बल्गेरियाई और रूसी भारोत्तोलक को रियो ओलंपिक से प्रतिबंधित कर दिया गया था। कुवैत को अक्टूबर 2015 में देश की ओलंपिक समिति में सरकारी हस्तक्षेप से पांच साल में दूसरी बार प्रतिबंध लगा दिया गया था। यह वर्तमान में उसी दिन जारी की गई शेड्यूल पर आधारित है जब टिकट की बिक्री शुरू हुई, 31 मार्च 2015। शीर्ष दस सूचीबद्ध एनओसी गोल्ड मेडल की संख्या के अनुसार नीचे सूचीबद्ध हैं मेज़बान राष्ट्र ब्राजील कुल मिलाकर 19 पदक (7 स्वर्ण, 6 रजत और 6 कांस्य) के साथ 13 वें स्थान पर रहे। राष्ट्र द्वारा इस तालिका को क्रमबद्ध करने के लिए, कुल पदक गिनती, या कोई अन्य स्तंभ, कॉलम शीर्षक के बगल में सॉर्ट करें आइकन पर क्लिक करें। मेजबान देश (ब्राज़िल) (ब्राजील #13 में स्थान पर है। 2016 ग्रीष्मकालीन ओलंपिक पदक तालिका में पूर्ण पदक तालिका देखें।)
भंजक आसवन

भंजक आसवन (Destructive distillation) वह रासायनिक प्रक्रम है जिसमें उच्च ताप पर गरम करने के कारण काष्ठ आदि पदार्थ अपघतित हो जाते हैं। प्रायः यह शब्द कार्बनिक पदार्थों को हवा की अनुपस्थिति या बहुत कम आक्सीजन की उपस्थिति में सम्साधित करने को कहते हैं। इस प्रक्रिया द्वारा बड़े अणु टूट जाते हैं। कोक, कोयला गैस, गैस कार्बन, कोलतार तथा अमोनिया लिकर आदि कोयले के भंजक आसवन के बाद प्राप्त किये जाते हैं। C१५H३०-----------c६H१४+c८H१६ वास्तव मै भंजन एक जटिल प्रक्रिया है, जिसके अंतर्गत अनेक प्रकार की किया।
सार्वजनिक भविष्य निधि

पब्लिक प्रोविडेंट फण्ड अथवा लोक भविष्य निधि (Public Provident Fund (पीपीएफ़)) भारत में बचत एवं कर-बचत करने के लिये प्रयुक्त एक जमा योजना है। बहुत से लोग इसे सेवानिवृति के समय धन प्राप्ति का साधन भी मानते हैं। [./Https://newsfaster24.in पीपीएफ का खाता] किसी डाकघर में, भारतीय स्टेट बैंक की किसी शाखा में, तथा कुछ अन्य राष्ट्रीकृत बैंकों में खोले जा सकते हैं। आइसीआइसीआई बैंक भारत का पहला निजी स्वामित्व वाला बैंक है जिसे पीपीएफ खाता खोलने की अनुमति है। 1986–2016
क़दम क़दम बढ़ाए जा

क़दम क़दम बढ़ाए जा सुभाष चन्द्र बोस द्वारा संगठित आज़ाद हिन्द फ़ौज का तेज़ क़दम ताल गीत था। इसके बोल लखीमपुर खीरी के अवधी कवि और स्वतंत्रता सेनानी वंशीधर शुक्ल ने लिखे थे। आगे चलकर यह भारत में एक बहुत लोकप्रीय देशभक्ति का गीत बन गया। क़दम क़दम बढ़ाये जाख़ुशी के गीत गाये जाये ज़िंदगी है क़ौम कीतू क़ौम पे लुटाये जातू शेर-ए-हिन्द आगे बढ़मरने से तू कभी न डरउड़ा के दुश्मनों का सरजोश-ए-वतन बढ़ाये जाक़दम क़दम बढ़ाये जाख़ुशी के गीत गाये जाये ज़िंदगी है क़ौम कीतू क़ौम पे लुटाये जाहिम्मत तेरी बढ़ती रहेख़ुदा तेरी सुनता रहेजो सामने तेरे खड़ेतू ख़ाक़ में मिलाये जाक़दम क़दम बढ़ाये जाख़ुशी के गीत गाये जाये ज़िंदगी है क़ौम कीतू क़ौम पे लुटाये जाचलो दिल्ली पुकार केक़ौमी-निशाँ संभाल केलाल क़िले पे गाड़ केलहराये जा लहराये जाक़दम क़दम बढ़ाये जाख़ुशी के गीत गाये जाये ज़िंदगी है क़ौम कीतू क़ौम पे लुटाये जा
देवीप्रसाद चट्टोपाध्याय

देवीप्रसाद चट्टोपाध्याय (19 नवम्बर 1918 – 8 मई 1993) भारत के गणमान्य मार्क्सवादी दार्शनिक तथा इतिहासकार थे। उन्होने प्राचीन भारतीय दर्शन में भौतिकवादी संस्कृति की गवेषणा में महत्वपूर्ण योगदान दिया। उन्होने प्राचीन भारतीय लोकायत दर्शन पर बहुत काम किया। प्राचीन भारतीय विज्ञान के इतिहास तथा प्राचीन भारत में वैज्ञानिक विधि के विषय में उनके कार्य भी बहुत महत्वपूर्ण हैं, विशेष रूप से प्राचीन भारत के चिकित्साशास्त्रियों चरक तथा सुश्रुत पर उनका अनुसंधान कार्य उच्च कोटि का है। उनको साहित्य एवं शिक्षा के क्षेत्र में सन १९९८ में भारत सरकार द्वारा पद्म भूषण से सम्मानित किया गया था।
अधोबिंदु

अधोबिंदु (अंग्रेजी: nadir, नादिर) किसी स्थान के ठीक 'नीचे' खगोलीय गोले पर स्थित काल्पनिक बिंदु को कहते हैं। इस परिभाषा में 'नीचे' का मतलब वह दिशा जिसमें गुरुत्वाकर्षण का बल खींच रहा हो। ध्यान दें कि अधोबिंदु से विप्रीय दिशा के बिंदु को शिरोबिंदु (zenith) कहते हैं।
खगोलीय ध्रुव

खगोलीय ध्रुव (celestial pole) आकाश में दो काल्पनिक बिन्दुओं को कहा जाता है जहाँ पृथ्वी के घूर्णन (रोटेशन) का अक्ष पृथ्वी के इर्द-गिर्द बने काल्पनिक खगोलीय गोले को काटता है। यानि अगर यह कल्पना की जाए कि पूर्वी पृथ्वी एक महान गोले के ठीक बीच में स्थित है और उस गोले की अन्दर की तरफ़ आसमान में दिखने वाले सभी तारे चिपके हुए हैं, तो पृथ्वी के उत्तरी ध्रुव पर अगर सीधा सिर के ऊपर देखा जाए तो वहाँ उस खगोलीय गोले का 'खगोलीय उत्तरी ध्रुव' दिखेगा। इसी तरह अगर पृथ्वी के दक्षिणी ध्रुव पर खड़ा हुआ जाए तो सिर के बिलकुल ऊपर खगोलीय गोले पर दिखने वाला बिंदु 'खगोलीय दक्षिणी ध्रुव' होगा। रात में ध्रुव तारा उत्तरी खगोलीय ध्रुव के बहुत समीप पड़ता है जबकि ऑक्टैन्ज़​​ तारामंडल का धुंधला-सा दिखने वाला सिग्मा ऑक्टैनिस​ तारा दक्षिणी खगोलीय ध्रुव के पास पड़ता है।
खगोलीय निर्देशांक पद्धति

खगोलीय निर्देशांक पद्धति (celestial coordinate system) ब्रह्माण्ड में किसी भी प्रकार की खगोलीय वस्तु (ग्रह, उपग्रह, तारा, गैलेक्सी, नीहारिका, वग़ैराह) का स्थान निर्धारित करने का एक तरीक़ा है। जहाँ तक मनुष्यों का अनुभव है पूरा ब्रह्माण्ड एक तीन आयामों (डायमेंशन) वाला क्षेत्र है। इसमें एक निर्देशांक पद्धति के ज़रिये किसी भी स्थान को अंकों के साथ बताया जा सकता है। खगोलशास्त्रियों के समुदाय में कई भिन्न खगोलीय निर्देशांक प्रणालियों का इस्तेमाल होता है। इन सब में एक 'मूल समतल' (fundamental plane) चुना जाता है (जो खगोलीय गोले को दो गोलार्धों में बांटता है) और एक प्रमुख दिशा (primary direction) को चुना जाता है। अब किसी भी वस्तु का स्थान तीन चीज़ों से बताया जा सकता है: सबसे ज़्यादा प्रयोगित प्रणालियाँ नीचे की तालिका में दी गई हैं। हर एक का नाम उसके चुने हुए मूल समतल के नाम पर रखा गया है।
इंजन स्टार्टर

सभी प्रकार के अन्तर्दहन इंजनों को स्टार्ट करने के लिये किसी वाह्य ऊर्जा-स्रोत का उपयोग करके उन्हें कुछ चक्कर घुमाना पड़ता है क्योंकि वे अचालित अवस्था में (अर्थात् शून्य RPM पर) अन्तर्दहन इंजन बलाघूर्ण नहीं पैदा करता।। इस कार्य के लिये प्रयुक्त होने वाली युक्ति को इंजन प्रवर्तक या इंजन स्टार्टर कहते हैं। मोटर स्टार्टर द्वारा कुछ चक्कर घुमाने के बाद इंजन स्वयं अपनी शक्ति से घूमने लगता है और स्टार्टर को तुरन्त बन्द कर दिया जाता है। इंजन स्टार्टर कई प्रकार के होते हैं जैसे - वैद्युत मोटर, वायुचालित मोटर (pneumatic motor), द्रवचालित मोटर (hydraulic motor) आदि। किन्तु आजकल अधिकांशतः बैटरी-चालित डीसी मोटर ही इस काम के लिए सबसे अधिक प्रयुक्त होता है।
अगस्त प्रस्ताव

8 अगस्त सन् 1940 ई॰ को वायसराय लार्ड लिनलिथगो द्वारा अगस्त प्रस्ताव पेश किया गया था। जिसमें मुस्लिमोँ के हितो का उल्लेख किया गया था तथा यह बताया गया था कि बिना अल्पसंख्यकोँ की स्वीकृति के सरकार कोई भी संवैधानिक परिवर्तन लागू नहीँ कर सकती है। तब कांग्रेस ने भी इसका विरोध किया था। यह प्रस्ताव मुस्लिम लीग के लिए एसा हथियार साबित हुआ जिसके बल पर वह अब अपनी सभी मांगे पूरी करवा सकती थी। इसके बाद 1942 का क्रिप्स मिशन तथा 1945 की वेवेल योजना की परिणिति रही कि 1947 में भारत एवं पाकिस्तान का विभाजन हुआ जो सम्प्रदायवाद के एक दुखद अंत को दर्शाती है द्वितीय विश्व युद्ध में जर्मनी की असाधारण सफलता तथा फ्राँस, हालैंड और बेल्जियम के पतन के पश्चात् ब्रिटेन की स्थिति अत्यन्त नाजुक हो गई थी। उन परिस्थितियों में भारतीयों का सहयोग पाने के लिये ब्रिटेन ने समझौतावादी दृष्टिकोण की नीति अपनाई। 8 अगस्त 1940 को वायसराय लिनलिथगो ने भारतीयों के लिये एक घोषणा की जिसे ‘अगस्त प्रस्ताव’ के नाम से जाना जाता है। इस प्रस्ताव के मुख्य प्रावधान निम्नलिखित थे- (i) भारत के लिये डोमिनियम स्टेट्स मुख्य लक्ष्य। (ii) भारतीयों को सम्मिलित कर युद्ध सलाहकार परिषद की स्थापना। (iii) युद्ध के उपरांत संविधान सभा का गठन किया जाएगा, जिसमें मुख्यतया भारतीय ही अपनी सामाजिक, आर्थिक व राजनीतिक धारणाओं के अनुरूप संविधान की रूपरेखा सुनिश्चित करेंगें। संविधान ऐसा होगा कि रक्षा, अल्पसंख्यकों के हित, राज्यों से संधियाँ तथा अखिल भारतीय सेवाएँ आदि मुद्दों पर भारतीयों के अधिकार का पूर्ण ध्यान रखा जाएगा। (iv) अल्पसंख्यकों को आवश्वस्त किया गया कि सरकार ऐसी किसी संस्था को शासन नहीं सौंपेगी, जिसके विरूद्ध सशक्त मत हो। (v) वायसराय की कार्यकारिणी परिषद का विस्तार किया जाएगा। यह प्रस्ताव महत्त्वपूर्ण इसलिये था क्योंकि इसमें भारतीयों द्वारा स्वयं संविधान निर्माण करने के तर्क को मान्यता दी गई थी तथा कांग्रेस की संविधान सभा गठित करने की मांग को भी स्वीकार किया गया था। राष्ट्रवादी आंदोलन में यह मांग लंबे समय से की जा रही थी। पूर्व में ‘नेहरू रिपोर्ट’ के द्वारा भी कांग्रेस ने अपनी स्वयं संविधान निर्माण करने की क्षमताओं को साबित किया था। दूसरा, इस प्रस्ताव में डीमिनियन स्टेट्स के मुद्दे को भी स्पष्ट रूप से स्वीकार किया गया था। फिर भी, कांग्रेस और मुस्लिम लीग ने इस प्रस्ताव को अस्वीकार कर दिया। नेहरू ने कहा "डोमिनियन स्टेट्स का मुद्दा पहले ही अप्रासांगिक हो चुका है।" गांधी जी ने भी इस घोषणा की आलोचना करते हुए कहा कि इस प्रस्ताव से राष्ट्रवादियों तथा उपनिवेशी सरकार के बीच खाई और चौड़ी होगी। मुस्लिम लीग ने हालाँकि प्रस्ताव में अल्पसंख्यकों के संबंध में दिये आश्वासनों का स्वागत किया परंतु प्रस्ताव में पाकिस्तान की मांग स्पष्ट रूप से स्वीकार न किये जाने के कारण लीग ने प्रस्ताव को अस्वीकार कर दिया। इस प्रकार, ब्रिटिश सरकार द्वारा विवशता में लाया गया अगस्त प्रस्ताव कई महत्त्वपूर्ण प्रावधानों के बावजूद राष्ट्रवादियों की वास्तविक अपेक्षाओं पर खरा नहीं उतर पाया और अस्वीकृत कर दिया गया।
आयन

आयन (ion, प्राचीन यूनानी: ἰόν ión "एति") ऐसे परमाणु या अणु है जिसमें इलेक्ट्रानों और प्रोटोनों की संख्या समान होती है। इससे आयन में विद्युत आवेश (चार्ज) होता है। अगर इलेक्ट्रॉन की तादात प्रोटोन से अधिक हो तो आयन में ऋणात्मक (नेगेटिव) आवेश होता है और उसे ऋणायन (anion, ऐनायन) भी कहते हैं। इसके विपरीत अगर इलेक्ट्रॉन की तादाद प्रोटोन से कम हो तो आयन में धनात्मक (पोज़िटिव) आवेश होता है और उसे धनायन (cation, कैटायन) भी कहते हैं एक इलेक्ट्रॉन और एक प्रोटोन में बराबर का विद्युत आवेश (चार्ज) होता है। इसलिये किसी आयन का अवेश उसमें मौजूद प्रोटोनों की संख्या को उसमें मौजूद इलेक्ट्रॉनों से घटाकर बताया जाता है। अगर प्रोटोनों की संख्या अधिक हो तो यह आवेश धनात्मक (पोज़िटिव) होता है और अगर इलेक्ट्रॉनों की संख्या अधिक हो तो यह आवेश ऋणात्मक (नेगेटिव) होता है।
गगन नारंग

गगन नारंग (तेलुगु: గగన్ ) भारत का एक राईफ़ल निशानेबाज (विशेषतया ऑलंपिक गोल्ड क्वेस्ट द्वारा समर्थित हवाई राईफ़ल शूटिंग) खिलाड़ी है। ये लंदन ऑलंपिक्स हेतु अर्हता लेने वाले प्रथम भारतीय थे। इन्होंने लंदन 2012 ओलंपिक में हुई पुरुषों की 10 मीटर एयर राइफल इवेंट में 701.1 अंकों के साथ कांस्य पदक हासिल किया। इनका जन्म ६ मई १९८३ को चेन्नई में हुआ था। इनके पूर्वज हरियाणा के पानीपत जिले में स्थित समल्खा में रहा करते थे। उसके बाद उनके दादा पानीपत से हैदराबाद जाकर बस गए। उनके माता-पिता का नाम भीमसेन नारंग और अमरजीत हैं। गगन नारंग का जन्मस्थल चेन्नई था, पर उनका पालन पोषण हैदराबाद में ही हुआ।
भारतीय विज्ञान शिक्षा एवं अनुसंधान संस्थान, पुणे

भारतीय विज्ञान शिक्षा एवं अनुसंधान संस्थान, पुणे (आईआईएसईआर, पुणे, अंग्रेज़ी: Indian Institute of Science Education and Research, Pune) भारत के पुणे में स्थित एक वैज्ञानिक शिक्षण और शोध संस्थान है।
नागेन्द्रनाथ दत्त

नागेन्द्रनाथ दत्त भारत की स्वतंत्रता-संग्राम के महान क्रांतिकारी थे। वे 'गिरिजा बाबू' के नाम से प्रसिद्ध हैं। उनका सम्बन्ध अनुशीलन समिति से था। उनका जन्म १८९८ में सिल्हट में हुआ था। वे बचपन से ही अंग्रेज-विरोधी गतिविधियों में सम्मिलित थे। १४ वर्ष की उम्र में ही उन्होने अपने पिताजी से बन्दूक चलाना सीख लिया था। वे सुप्रसिद्ध क्रांतिवीर रासबिहारी बोस के अत्यन्त निकट थे। १९१५ के बनारस काण्ड में उनकी सक्रिय भूमिका थी। ५ वर्ष की कैद के दौरान ब्रिटिश सरकार ने उनके उपर अमानवीय अत्याचार किये जिसके विरोध में उन्होने अन्न-जल का त्याग कर दिया। इसके कारण १९१८ में उनकी मृत्यु हो गयी।
१९५६ ग्रीष्मकालीन ओलंपिक में भारत

भारत ने मेलबर्न, ऑस्ट्रेलिया में आयोजित हुए 1956 ग्रीष्मकालीन ओलंपिक में भाग लिया था। इन खेलों में भारत ने पुरुष फ़ील्ड हॉकी स्पर्धा में स्वर्ण पदक जीता था। इस ओलिंपिक में कोई भी प्रतियोगी हॉकी टीम भारत के खिलाफ एक भी गोल नहीं कर पाई। इस ओलिंपिक में भारतीय दल की अगुवाई भारतीय हॉकी टीम के कप्तान बलबीर सिंह ने की। पुरुष मैदानी हॉकी टीम: बलबीर सिंह (कप्तान), शंकर लक्ष्मण (गोलकीपर), रंगनाथन फ्रांसिस, Bakshish Singh, रणधीर सिंह जेंटल, लेस्ली क्लॉडियस, Amir Kumar, Govind Perumal, Charles Stephen, Gurdev Singh, उधम सिंह‎, रघबीर सिंह भोला, Balkrishan Singh, हरीपाल कौशिक, Raghbir Lal, O. P. Malhotra, हरदयाल सिंह, and Amit S. Bakshi
भारतीय नौसेनिक वायु स्टेशन बाज़

भारतीय नौसेनिक वायु स्टेशन बाज़ या आईएनएस बाज़ (अंग्रेज़ी: INS Baaz) भारत का पहला नौसेनिक वायु केंद्र (Naval Air Station) है, जिसे अण्डमान और निकोबार द्वीपसमूह में ग्रेट निकोबार द्वीप के कैंपबेल खाड़ी पर स्थापित किया गया है। यह स्टेशन अण्डमान और निकोबार कमान और भारतीय सैन्य बल की एक संयुक्त सेवा है। आईएनएस बाज़ भारतीय सैन्य बल का सर्वाधिक दक्षिणी वायु स्टेशन है। इस केंद्र की सहायता से मलक्का जलसंधि को सुरक्षित किया जा सकेगा। इसी स्टेशन द्वारा छः डिग्री चैनल, ग्रेट निकोबार और सुमात्रा के इण्डोनेशियाई द्वीप के बीच, की निगरानी का कार्य भी किया जा सकेगा।
स्थानीय अंतरतारकीय बादल

स्थानीय अंतरातारकीय बादल लगभग 30 प्रकाश वर्ष या 9.2 पारसेक्स जिसमेंसे होकर पृथ्वी का सौरमण्डल गुजर रहा है। सौर मंडल स्थानीय अंतरातारकीय बादल में 44,000 से 150.000 साल बीच में प्रवेश किया है और सोचा यह जाता है कि यह 10,000 से 20,000 साल तक रहेगा।
आयनन

इरफ़ान खाँ यौसफ़ज़ाई (English:Irfan Khan Yousafzai) एक भारतीय मॉडल हैं, जिहोने ४०० से भी अधिक ब्रांड्स के साथ काम किया हैं। इरफान खान यूसुफजई एक सफल और लोकप्रिय फैशन इन्फ्लुएंसर और एक मॉडल हैं। उनकी यात्रा तब शुरू हुई जब वह पहली बार फैशन पेजेंट के लिए उपस्थित हुए। फैशन इंडस्ट्री में फ्रीलांस मॉडल के तौर पर काम करने के बाद इरफान के स्टाइल ने कई लोगों की निगाहें अपनी ओर खींच लीं। उन्होंने मिंत्रा, अमेज़ॅन, द मैन कंपनी, जावा मोटरसाइकिल, एलन कूपर और कई अन्य ब्रांडों के साथ सहयोग किया है। इरफान कई थिएटर और कॉरपोरेट एड-फिल्मों में लीड के तौर पर नज़र आ चुके हैं। इरफ़ान ने कई संगीत एल्बमों में भी काम किया है, और कई ब्रांडों के ब्रांड एंबेसडर हैं! रैंप शो से लेकर होर्डिंग्स में रहने तक इरफान ने बखूबी निभाया। रैंप मॉडल, प्रिंट मॉडल, ईकॉमर्स मॉडल, होर्डिंग और विज्ञापन-फिल्म मॉडल के रूप में इतने सारे फैशन ब्रांडों के साथ काम करते हुए, उन्होंने खुद को भीड़ से अलग किया! उनके बड़े प्रशंसक उनके नियमित मार्गदर्शन और सामग्री को पसंद करते हैं। इरफान का ब्लॉग युवाओं के बीच काफी लोकप्रिय है, जो नवीनतम फैशन अपडेट और स्टाइलिंग और ग्रूमिंग टिप्स के लिए इसकी ओर रुख करते हैं। 3 साल और हजारों अनुयायी, इरफान अपने इंस्टाग्राम ब्लॉग का उपयोग फैशन / जीवन शैली और उत्पादों को तैयार करने के लिए अपनी भावनाओं को व्यक्त करने के लिए दुनिया को प्रभावित करने के लिए करते हैं कि कैसे वे अपनी बाहरी दुनिया को ठोस शैली और सौंदर्य विचारों को साबित करके व्यक्त कर सकते हैं जो उनके व्यक्तित्व को स्पष्ट करते हैं और देते हैं उन्हें अधिकार।
भारत के नियन्त्रक एवं महालेखापरीक्षक

भारत के नियन्त्रक एवं महालेखापरीक्षक (अंग्रेज़ी: Comptroller and Auditor General of India; संक्षिप्त नाम: CAG कैग), भारतीय संविधान के अध्याय ५ द्वारा स्थापित एक प्राधिकारी है जो भारत सरकार तथा सभी प्रादेशिक सरकारों के सभी तरह के लेखों का अंकेक्षण करता है। वह सरकार के स्वामित्व वाली कम्पनियों का भी अंकेक्षण करता है। उसकी रिपोर्ट पर सार्वजनिक लेखा समितियाँ ध्यान देती है। भारत के नियंत्रक और महालेखापरीक्षक स्वतंत्र संस्था के रूप में कार्य करते हैं और इस पर सरकार का नियंत्रण नहीं होता| भारत के नियंत्रण और महालेखापरीक्षक की नियुक्ति राष्ट्रपति द्वारा की जाती हैं| नियन्त्रक एवं महालेखापरीक्षक ही भारतीय लेखा परीक्षा और लेखा सेवा का भी मुखिया होता है। इस समय पूरे भारत की इस सार्वजनिक संस्था में ५८ हजार से अधिक कर्मचारी काम करते हैं। भारत के नियन्त्रक एवं महालेखापरीक्षक का कार्यालय 10 बहादुर शाह जफर मार्ग पर नई दिल्ली में स्थित है। वर्तमान समय में इस संस्थान के प्रमुख गिरीश चंद्र मूर्मू हैं। वे भारत के 14वें नियन्त्रक एवं महालेखापरीक्षक हैं। किसी भी कैग प्रमुख का कार्यकाल 6 वर्ष या 65 वर्ष की उम्र, जो भी पहले होगा, की अवधि के लिए राष्टपति द्वारा नियुक्त किया जाता है। संस्था केन्द्र अथवा राज्य सरकार के अनुरोध पर किसी भी सरकारी विभाग की जाँच कर सकती है। अनुच्छेद 148 के अनुसार भारत का एक नियंत्रक एवं महालेखा परीक्षक होगा। यह भारत सरकार की रिपोर्ट राष्ट्रपति को और राज्य सरकार की रिपोर्ट राज्य के राज्यपाल को देता है। नियंत्रक एवं महालेखा परीक्षक के कार्य (1) वह भारत की संचित निधि , प्रत्येक राज्य की संचित और प्रत्येक संघ शाषित प्रदेश, जहाँ विधानसभा हो, से सभी व्यय सम्बन्धी लेखाओं की लेखा परीक्षा करता है। इसका वेतन संसद द्वारा निर्धारित होता हैं। अनु.148(4) के अनुसार नियंत्रक महालेखा परीक्षक अपने पद पर न रह जाने के पश्चात, भारत सरकार के या किसी राज्य सरकार के अधीन किसी और पद का पात्र नहीं होगा। संसद के दोनों सदनों द्वारा विशेष बहुमत के साथ उसके दुर्व्योहर या अयोग्यता पर प्रस्ताव पारित कर इसे पद से हटाया जा सकता हैं। इसे लोक लेखा समिति का 'आंख व कान' कहा जाता हैं। आखिरकार विपक्ष ऑर कैग के मध्य सामंजस्य यह होता है अगर किसी लेन देन में गलती हो तो उसे विपक्ष को बताना 15 के. संजय मूर्ती 08 नवम्बर 2024 पदस्त
विनोद राय

विनोद राय (जन्म: 23 मई 1948, परसा, गाजीपुर, उत्तर प्रदेश) भारत के ११वें नियन्त्रक एवं महालेखापरीक्षक थे। इस पद पर वे 7 जनवरी 2008 से २२ मई २०१३ तक थे। यूपीए सरकार द्वारा किये गये लाखों करोड़ रुपये के टूजी स्पेक्ट्रम घोटाला एवं कोयला घोटाला की सनसनीखेज रिपोर्टों के कारण वे चर्चा में आये थे। सम्प्रति वे संयुक्त राष्ट्र के बाहरी लेखापरीक्षकों के अध्यक्ष हैं। वे दिल्ली विश्वविद्यालय के हिन्दू कॉलेज से अर्थशास्त्र में एम०ए० हैं इसके अतिरिक्त उन्होंने हार्वर्ड विश्वविद्यालय से लोक प्रशासन में स्नातकोत्तर की उपाधि भी प्राप्त कर रखी है। १९७२ बैच के आई०ए०एस० अधिकारी रहे विनोद राय इससे पूर्व कई महत्वपूर्ण पदों पर कार्य कर चुके हैं। जब प्रधानमन्त्री कार्यालय के राज्य मन्त्री वी० नारायणसामी ने सार्वजनिक रूप से मीडिया के सामने यह बयान दिया कि "सीएजी को सरकारी स्कीमों में हो रहे स्कैमों पर अपनी टिप्पणी देने का कोई अधिकार ही नहीं है, इससे भारत के नियन्त्रक एवं महालेखाकार की कार्यशैली पर प्रश्नचिन्ह लगता है।" तो विनोद राय को स्वयं अपने बचाव में कहना पड़ा कि सीएजी का यह मूलभूत और नैतिक दायित्व है कि वह सरकार के कामकाज में दखल न देते हुए भी आर्थिक मामलों में पायी गयी अनियमितताएँ उसे बताये ताकि संविधान द्वारा प्रदत्त अधिकारों की रक्षा की जा सके और सरकार पर नियन्त्रण बना रहे। यदि ऐसा नहीं किया गया तो यह देश की जनता के साथ विश्वासघात होगा।.
३० रोक

३० रोक (३० पत्थर, यहाँ एक इमारत के पते के रूप में उलेखित) एक हास्य अमेरिकी टीवी प्रोग्राम है। इसे टीना फे ने एनबीसी के लिए बनाया था। इस प्रोग्राम का नाम एन.बी.सी. चैनल के मुख्यालय ३० रोकरफेल्लर प्लाज़ा पे आधारित है जो की न्यूयॉर्क नगर में है। इस धारावाहिक की शुरुवात सन २००६ में हुई थी वह अब तक इसके ६ हिस्सों में १२२ भाग प्रसारित हो चुके है। इस धारावाहिक की लोकप्रियता की वजह से इसे दुनिया भर में विभिन् टीवी चनेलो ने दुबारा सीधे इंग्लिश या वहाँ की स्थानीय भाषाओं में प्रसारित किया है। फिलहाल इसे भारत में स्टार वर्ल्ड पे प्रसारित किया जाता है।
राजभवन (जम्मू और कश्मीर), जम्मू

राजभवन जम्मू भारत के जम्मू और कश्मीर राज्य के उपराज्यपाल का अधिकारिक शीतकालीन आवास है। यह राज्य की शीतकालीन राजधानी जम्मू में स्थित है। मनोज सिन्हा जम्मू और कश्मीर के वर्तमान उपराज्यपाल हैं और उन्होंने उपराज्यपाल का पद ग्रहण किया था। जम्मू का राजभवन वहाँ के महाराजा के बहुत से महलों, रणबीर महल, में से एक था जो वर्तमान में जम्मू और कश्मीर सरकार की किराएदारी में है। राजभवन प्रसिद्ध तावी नदी की ओर मुखाग्र है। यह १५.७५ एकड़ के। एत्रफल में फैला हुआ है और इसका एक विशाल दूर्वाक्षेत्र (लॉन) है जहाँ पर सभी कार्यक्रम आयोजित किए जाते हैं। भारत के आधिकारिक उच्च पदाधिकारी राज्य के जम्मू दौरे के दौरान यहीं रुकते हैं।
राजभवन (जम्मू और कश्मीर), श्रीनगर

राजभवन श्रीनगर भारत के जम्मू और कश्मीर राज्य के राज्यपाल का अधिकारिक ग्रीष्मकालीन आवास है। यह राज्य की ग्रीष्मकालीन राजधानी श्रीनगर में स्थित है। नरिन्दर नाथ वोहरा जम्मू और कश्मीर के वर्तमान राज्यपाल हैं और उन्होंने २५ जून २००८ को राज्यपाल का पद ग्रहण किया था। श्रीनगर का राजभवन एक छोटा दो तलीय भवन है जिसका अधिकांश भाग काठ का बना हुआ है। इसके दूर्वाक्षेत्र (लॉन) बहुत हरा-भरा है यहाँ बहुत प्रकार के गुलाब और अन्य पुष्प हैं। भारत के आधिकारिक उच्च पदाधिकारी राज्य के श्रीनगर और कश्मीर दौरे के दौरान यहीं रुकते हैं।